Č. spisu: OU-BB-MPO-2024/003676- 035 SY

**Z á p i s n i c a**

z vyhodnotenia osobitného ponukového konania, ktoré sa konalo 23.10.2024, v kancelárii č. 220, na majetkovoprávnom odbore Okresného úradu Banská Bystrica

Predmetom osobitného ponukového konania, bola ponuka na prevod vlastníctva k nehnuteľnostiam, v k.ú. Rimavská Seč, obec Rimavská Seč, vedenej ako:

* pozemok CKN 782/2 – zastavaná plocha a nádvorie o výmere 203 m2,
* pozemok CKN 782/6 – zastavaná plocha a nádvorie o výmere 753 m2
* súp.č. 395 – na pozemku 782/2 – Rodinný dom, zapísané na LV č. 70 – spoluvlastnícky podiel 1/1.

Nehnuteľnosť pripadla štátu na základe Uznesenia Okresného súdu Rimavská Sobota 3D/996/2022, z titulu odúmrte.

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 36/2024 zo dňa 05.07.2024, ktorý vypracovala znalkyňa Ing.arch. Anna Václavíková, so sídlom Ul. Kláštorná 531/15, 984 01 Lučenec - Opatová. Podľa citovaného znaleckého posudku bola všeobecná hodnota týchto nehnuteľností určená na 5.300,- €.

Ponuka na prevod správy majetku štátu iným správcom bola zverejnená 22.08.2024 v Registri ponúkaného majetku štátu. V lehote stanovenej na doručovanie ponúk t.j. od 23.08.2024 do 23.09.2024, neprejavil záujem žiadny správca.

Osobitné ponukové konanie sa uskutočnilo, zverejnením v Registri ponúkaného majetku štátu, dňa 27.09.2024, s primeranou cenou 5.300,-€. Lehota na doručovanie ponúk bola stanovená od 28.09.2024 do 18.10.2024. Na uverejnenú ponuku sa v určenej lehote prihlásili dvaja záujemcovia. Poradie doručených ponúk:

1. Ponuka doručená dňa 03.10.2024, číslo záznamu 01015323/2024, ponúkaná suma: 5.400,- € (Š.Mojzeš, Mútne Ludany),
2. **Ponuka doručená dňa 16.10.2024, číslo záznamu 0105889/2024, ponúkaná suma: 5.450,- € (SAE REAL GROUP s.r.o., Nové Mesto nad Váhom).**

Komisia konštatovala, že osobitné ponukové konanie bolo úspešné. Záujemca s najvyššou ponukou bude kontaktovaný za účelom uzatvorenia kúpnej zmluvy.

Zápisnicu vypracovala: JUDr. Janka Syčová

V Banskej Bystrici, dňa 23.10.2024

1. Doplnenie zápisnice:

Záujemca s víťaznou ponukou v lehote neuhradil kúpnu cenu. Záujemca druhý v poradí po oslovení správcom, v stanovenej lehote nereagoval a nepredložil údaje potrebné pre vypracovanie kúpnej zmluvy. Správca bude osobitné ponukové konanie opakovať s rovnakou primeranou cenou.

Doplnenie vypracovala: JUDr. Janka Syčová

V Banskej Bystrici, dňa 23.04.2025